*/Приложение 2/* ПРОЕКТО - ДОГОВОР ЗА ПОКУПКО-ПРОДАЖБА НА ПРОГНОЗНИ КОЛИЧЕСТВА ДЪРВЕСИНА

Днес,................2020г. в гр. Елхово на основание чл. 35, чл. 66, ал. 1, т. 1 и ал. 2, т. 1 от Наредбата за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти се сключи настоящия договор за покупко-продажба между:

 1. Община Елхово, ЕИК 000970165, със седалище и адрес на управление: гр. Елхово, ул. "Търговска №13, представлявана от Петър Андреев Киров, в качеството му на кмет, Ана Иванова Георгиева- главен счетоводител, наричано за краткост по–долу ПРОДАВАЧ, от една страна и

 2. ………………………..с адрес на управление- гр..........................., ул......................., №............., вписано в регистъра за търговски дружества на Агенция по вписванията, ЕИК: ............................, представлявано от ....................................................................., ЕГН: ................................, в качеството му на управител и наричан/а/ накратко КУПУВАЧ, от друга страна при следните условия:

І. ПРЕДМЕТ НА ДОГОВОРА

1.1. Продавачът се задължава да прехвърли на Купувача собствеността върху дървесината, която ще бъде добита от Община Елхово, а Купувачът се задължава да заплати договорената между страните цена.

1.2. Дървесината по т.1.1. е в **Обект № 2001, отд./подотд: 87 ,,з“; 88 ,,а, „и“, 442 ,,л“ ; 443 ,,г“; дървесен вид: черен бор, количество 614 пл.м3, качество: съгласно БДС.**

1.3. Срок за транспортиране на количеството дървесина, предмет на договора: 31.12.2020 г.

II. ЦЕНА И НАЧИН НА ПЛАЩАНЕ

2.1. Общата прогнозна стойност за продажба на дървесина по т. 1.2,която Купувачът трябва да заплати е в размер ………………. **лв. (…………………………………… лева), без включен ДДС**,

единична цена за 1пл.м3 в размер на ………..лв. без ДДС.

2.2. Посочените в т.1.2, количества са минимални. Тяхното достигане не освобождава купувача от задължението му да закупи и извози от временен склад цялото налично количество добита дървесина, дори същото да надвишава посочените минимални прогнозни количества.

2.3 Цената по т.2.1 ще се изплаща по следния начин:

1. Първата авансова вноска е в размер на 20% (двадесет) процента от договорираната цена по т.2,1 и се внася от Купувача, преди подписване на договора.

2. Следващите плащания след изчерпване на първоначалната авансова вноска, следва да се извършат преди транспортирането на действително добитата и измерена на временен склад дървесина и след подписване на предавателно- приемателен протокол за всяка партида. Предаването на сортиментите да се извършва след заплащането от купувача. Заплаща се измереното количество на добитите сортименти независимо от прогнозната спесификация. Транспортирането е до размера на внесената авансова вноска.

3 Плащанията по т. 2 следва да покриват стойността на реално приетото количество дървесина, което ще бъде транспортирано.

4 **Купувачът може да транспортира дървесина на стойност до размера на внесената авансова вноска, съответно плащанията по т. 2.**

2.4 Фактурирането на дървесината се извършва по дървесни видове и асортименти на основание съставените и подписаните от представител от фирмата – купувач приемо-предавателни протоколи за рампираната и измерена на временен склад дървесина.

 Купувачът заплаща реалното количество дървесина, описано в приемо- предавателен протокол по единични цени за отделните видове асортименти по дървесен вид (без ДДС), както следва:

|  |  |  |  |  |  |
| --- | --- | --- | --- | --- | --- |
| **Дървесен** | **Категория** | **Количество** | **Ед.ц.** | **Стойност** | **Гаранция за изпълнение** |
| **вид** |  | **пл.м3** | **лв. без ДДС** | **лв. без ДДС** | **5 %** |
|  |  |  |  |  |   |
| чб | дърва | 614 |  |  |   |
| общо за обект № 2001 | 614 |   |  |  |

2.5. Плащането на цената се извършва в брой в касата на Община Елхово или по банков път по разплащателната банкова сметка на Община Елхово в Банка ДСК, BIC: STSABGSF, IBAN: BG91STSA93008401554900, вид плащане: 444000

2.4. Предаването на добитите сортименти се извършва след отсичането, извозването и рампирането им на временен склад и заплащане от купувача.

III. ПРЕМИНАВАНЕ НА СОБСТВЕНОСТТА

3.1. Правото на собственост върху дървесината преминава върху купувача от момента на подписване на предавателно - приемателния протокол.

3.2.Рекламации относно качеството и количеството на дървесината се правят и приемат в момента на предаването й.

 3.3. Протоколите ще се подписват от страна на Купувача (лично) или от упълномощено лице *-*представител на купувача.

3.4. Всички рискове относно дървесината преминават върху Купувача от момента, в който същата му бъде предадена с приемо-предавателен протокол**. От този момент до транспортирането й, Купувачът носи отговорността за опазването и от кражби, повреди и други.**

III. ПРАВА И ЗАДЪЛЖЕНИЯ НА ПРОДАВАЧА

4.1. Да осигури свой представител при предаването на добитата и извозена дървесина и подписване на предавателно-приемателния протокол.

4.2. Да издава превозен билет до размера направените вноски от Купувача и да не възпрепятства изпълнението на договора.

4.3. Да предостави на купувача дървесината от обекта в срок.

4.4. Да уведомява Купувача за наличието и обема на отсечената и извозена на временен склад дървесина.

V. ПРАВА И ЗАДЪЛЖЕНИЯ НА КУПУВАЧА

5.1. Купувачът е длъжен да осигури свой представител за приемане на добитата дървесина и подписване на предавателно-приемателен протокол за всяка партида дървесина в срок от 2 дни след уведомяването му от продавача за налична на склад дървесина, да извърши транспортирането на закупената и приета с предавателно- приемателен протокол маркирана дървесина след издаване на превозен билет от Община Елхово в сроковете, определени с настоящия договор.

5.2. Да подписва издаваните превозни билети. Превозните билети могат да се подпишат и от упълномощено от купувача лице, като за целта се представи нотариално заверено пълномощно, за лицето което да подписва превозния билет.

5.3. Да заплати уговорената цена в размера, по начините и сроковете, определени съгласно т. 2.1., 2.2, 2.3, 2.4. в настоящия договор.

5.4. Купувачът няма право да предоставя на трети лица правото на ползване от обекта, предмет на настоящия договор.

**5.5. Купувачът е длъжен при използване на горските пътища към и в обекта, да ги възстановява след приключване на дейностите в горите в такова състояние, в каквото са били преди започването им.**

VI. СЪОБЩЕНИЯ

6.1. Всички съобщения и уведомления, включително и за разваляне на договора, ще се извършват в писмена форма - по факс, препоръчана поща или на ръка в деловодството на Община Елхово.

6.2. При промяна на адреса за кореспонденция на някоя от страните по договора, същата е длъжна в седемдневен срок да информира другата страна.

VII. ПРЕКРАТЯВАНЕ НА ДОГОВОРА

7.1. Настоящият договор може да бъде прекратен:

7.1.1. Незабавно и едностранно от страна на Продавача, след констатирано нарушение на ЗГ и ППЗГ.

7.1.2. С изтичане срока на договора.

7.1.3. По взаимно съгласие между страните, изразено писмено.

7.2. Страната не отговаря за неизпълнението на задълженията си по настоящия договор, ако то се дължи на непреодолима сила.

7.3. Когато изпълнението на договора е станало невъзможно поради предявени реституционни претенции и сечта не е започнала, Продавачът възстановява на Купувача гаранцията за изпълнение и внесените по договора суми, без да дължи плащане на неустойка и обезщетение за пропуснати ползи.

7.4. Когато изпълнението на договора е станало невъзможно поради предявени реституционни претенции и сечта е започнала, договорът се прекратява с едностранно писмено волеизявление от страна на Продавача, като Купувачът заплаща стойността само на действително добитата дървесина. Надвнесените от него суми по договора се възстановяват. Продавачът не дължи плащане на неустойка и обезщетение за пропуснати ползи.

7.5. Продавачът прекратява договора с едностранно писмено уведомление без да дължи обезщетение за пропуснати ползи и неустойки за вреди, като гаранцията не се връща при виновно неизпълнение от страна на Купувача на задълженията по раздел V от настоящия договор.

7.6. Когато след сключване на договора, поради обективни причини не могат да бъдат осигурени договорираните количества дървесина ПРОДАВАЧЪТ има право да прекрати договора като върне надвнесените суми на КУПУВАЧА.

VIII. ГАРАНЦИЯ ЗА ИЗПЪЛНЕНИЕ.САНКЦИИ И НЕУСТОЙКИ

8.1 Купувачът гарантира качествено изпълнение на договореното с настоящия договор и представя гаранция за изпълнение на договора към момента на подписването му в размер на 5 % от достигнатата стойност за обекта или ………… лв. (……………………………. лева) във вид на парична сума или банкова гаранция.

8.2 Гаранцията по предходната точка се връща, респективно освобождава на Купувача в срок от 10 (десет) работни дни, след съставяне на констативни протоколи за освидетелстване на всички сечища, включени в обекта, заплащане на дължимите суми за дървесината описана в приемо-предавателните протоколи, цялостното транспортиране на дървесината, без да се дължат лихви за периода, през който средствата са престояли по сметките на община Елхово,

8.3 ПРОДАВАЧЪТ дължи на КУПУВАЧА неустойка в размер, равен на внесената от КУПУВАЧА гаранцията за изпълнение на договора, преизчислена за съответното насаждение, за което ПРОДАВАЧЪТ не е изпълнил част от задължението си по настоящия договор.

8.4. Купувачът транспортира дървесината до срока на договора, като при забава дължи неустойка в размер на 0,2 % от стойността на нетранспортираната дървесина определена към последния ден от срока за транспортиране, за всеки просрочен ден.

8.5. В случай на установена повреда на използван при дейността горски път, ИЗПЪЛНИТЕЛЯТ се санкционира да заплати стойността на установената повреда.

IХ. ПРЕКРАТЯВАНЕ НА ДОГОВОРА

9.1 Настоящия договор се прекратява:

9.2 С изтичане срока на договора;

9.3 По взаимно съгласие на страните, изразено в писмена форма;

9.4 От ПРОДАВАЧА с едностранно писмено уведомление, когато по време на действието на договора се установи, че:

 9.4.1. КУПУВАЧЪТ не отговаря на някое от изискванията на ПРОДАВАЧА, в резултат на настъпила промяна в обстоятелствата;

 9.4.2. КУПУВАЧЪТ е подписал декларация с невярно съдържание;

 КУПУВАЧЪТ е допуснал неотстраними отклонения от определените с договора срокове, технологични и качествени показатели за извършване на съответната дейност, включително такива, допуснати от подизпълнителя;

4. С едностранно писмено волеизявление от страна на ПРОДАВАЧА, като задържи внесената от КУПУВАЧА гаранция за изпълнение, в случай, че КУПУВАЧЪТ откаже да приеме и/или заплати приетата на временен склад дървесина, съгласно посочените в договора срокове;

5. С едностранно писмено уведомление от всяка една от страните, те могат да прекратят договора поради обективни причини - форсмажорни обстоятелства по смисъла на § 1, т. 23 от допълнителните разпоредби на Наредбата, както и реституционни претенции, възникнали след сключването му, в резултат на които неговото изпълнение е обективно невъзможно. В този случай внесените суми за дървесина, която не е транспортирана от временен склад, се връщат на КУПУВАЧА, внесената от КУПУВАЧА гаранция за изпълнение на договора се освобождава, а страните не си дължат неустойки и престации за пропуснати ползи;

IХ. ДОПЪЛНИТЕЛНИ РАЗПОРЕДБИ

9.1. Настоящият договор влиза в сила от датата на подписването му от страните. 9.2. Възникналите спорове относно приложението на точките по настоящия договор се решават чрез преговори и взаимно съгласие между страните- когато такова липсва спорът се решава от компетентния съд.

9.3. 3а неуредените в договора случаи се прилагат разпоредбите ни Българското законодателство.

9.4. Настоящият договор може да бъде изменян само по взаимно съгласие между страните, изразено в писмена форма.

Настоящият договор се изготви в два еднообразни екземпляра - по един за всяка от страните.

ПРОДАВАЧ: КУПУВАЧ:

ОБЩИНА ЕЛХОВО \_\_\_\_\_\_\_\_\_\_\_\_\_\_\_\_\_\_\_

КМЕТ:....................................................

 /П.Киров/

ГЛ.СЧЕТОВОДИТЕЛ:................

 /А.Георгиева/